text: Sum fótbóltur kann vera stuttligur
text: #000004
text: Leygardagin var eg á Svangaskarðið við soninum, ið spælir við HB U12. Her upplivdu vit bizarar fótbóltsumstøður, á hesum stadion, ið Uni Leitistein so beinrakið einaferð kallaði “reyvarholið á altjóða fótbólti.”
text: #000005
text: Tá vit komu á Svangaskarð, var sól og eitt lítið lot, men eingin kavi. Dreingirnir hitaðu upp, og so byrjaði kavin at detta niður í stórum mongdum, beint áðrenn dysturin skuldi byrja. At enda lá alt Svangaskarð undir í kava, og vit máttu eina løtu flýggja inn í bilarnar.
text: #000006
text: Men so sleit í, og meðan okkara dreingir spældu móti B68, dampaði kavin burt. Eina løtu var ordiliga heitt, og eftirsum hvørki NSÍ ella EB/Streymur tímdu at møta upp, spældu liðini ein venjingardyst móti hvør øðrum eftir at hin var endaður. Men so fór at kava av grimd aftur, somikið illa, at dysturin mátti avblásast, og vit rýmdu inn til kaffi og smyrjibreyð og FA-Cup dyst við Everton og Liverpool. Hetta er eitt løgið land vit liva í.
text: #000007
text: Í gjár var aftur FA-Cup á skránni, tá Londonbrakið millum Chelsea og Tottenham varð spælt. Sum Chelsea fjeppari hevur hetta kappingarárið verið sosum so, liðið nyttaði hvørki eitt ella annað undir teirri ikki so kønu hondini hjá Villas Boas. Men nú er vent í holuni, og við 5-1 sigrinum á Tottenham á Wembley Stadion í gjár, má sigast at byrjanin til týdningarmiklastu vikuna í árinum er byrja væl.
text: #000008
text: Eg má siga, at hóast hendan avsmyrjingin av Tottenham kendist søt, so var hon eitt sindur merkt av, at málið til 2-0 ikki tyktist at vera innanfyri.
text: #000009
text: Man fær ringan smakk í munnin, tá dómarafeilir eru til tín fyrimun, serliga tá man veit hvussu ræðuligt tað kennist, tá man fær tær ímóti sær, og tað kenna Chelsea fjepparar í ólukkumát. 2-0 málið bleiv víst frá tveimum vinklum í sjónvarpinum, og hóast tað væl sást, at dómarin stóð væl fyri, so sá tað ivasamt út, um bólturin var innanfyri strikuna. Tí vóru vit fleiri Chelsea fjepparar, ið hildu støðuna vera eitt sindur keðiliga, tá vit soleiðis sótu og hugnaðu okkum saman í Café Natúr.
text: #000010
text: Vit fegnaðust tó um, at ein 5-1 sigur vísti, at nógv tað betra liðið vann, og um at man neyvan kundi seta spurnartekin við hetta, tá sigurin var so sannførandi. Men eg skal viðganga, at eg í dag fegnist uppaftur meira, tí nýggjar myndir eru komnar undan kavi, ið greitt vísa, at bólturin var innanfyri, og at málið sostatt var heilt reelt.
text: #000011
text: Mest sum apropos ringa døming, so kemur Barcelona á Stamford Bridge mikudagin, og tað gleða vit okkum til, tí vit eru í stórformi, og sjálválitið frá hesum dystinum móti Tottenham er heilt rætta mentala dopingin til stórdystin, móti heimsins nokk besta liði í løtuni.
text: #000012
text: Tá teir eru avgreiddir, er aftur stórdystur á skránni, tá vit hitta Arsenal leygardagin. Arsenal er ikki tað stórfelag, ið teir vóru fyri 10 árum síðan, men hetta er ein lokaldystur og liðið er faktiskt rættiliga gott í løtuni.
text: #000013
text: Ja, hetta er alt í alt ein fín fótbóltsvika, higartil stendur væl til, hvussu gongur hjá tykkum?
text: #000014